Sherlock (seriál)

Sherlock je britský televízny seriál z produkcie British Broadcasting Corporation, ktorý sa vysielal od 25. júla 2010 do 15. januára 2019. Vytvorili ho Steven Moffat a Mark Gatiss. Je to súčasná verzia Sherlocka Holmesa z detektívnych príbehov sira Arthura Conana Doyla - v hlavných úlohách Benedict Cumberbatch ako Holmes a Martin Freeman ako doktor Watson. Na Slovensku seriál vysielala so slovenským dabingom verejnoprávna Jednotka a neskôr Dvojka.

 Dej 
Seriál sleduje detektíva konzultanta Sherlocka Holmesa (Benedict Cumberbatch), ako rieši rozličné záhady v modernom Londýne. Pomáha mu jeho spolubývajúci a priateľ, doktor John Watson (Martin Freeman), ktorý sa vrátil z vojenskej služby v Afganistane, kde pracoval pre zdravotnícky oddiel britskej kráľovskej armády. Holmes často na prípadoch spolupracuje aj s mestským detektívom inšpektorom Gregom Lestradom (Rupert Graves). Watson o ich dobrodružstvách píše blog, vďaka ktorému sa Holmes stane celebritou a o jeho prípadoch a súkromnom živote začnú písať aj médiá. O jeho pomoc žiadajú obyčajní ľudia, ako aj britská vláda.

V seriáli je vykreslených mnoho rôznych prípadov, no opakujúcim sa motívom je Sherlockov konflikt s Jimom Moriartym (Andrew Scott), ktorý je Sherlockovým úhlavným nepriateľom. Molly Hooperová (Louise Brealey), ktorá pracuje v nemocnici sv. Barta, tiež príležitostne asistuje v Holmesových prípadoch. Medzi ďalšie vedľajšie postavy patrí pani Hudsonová (Una Stubbs), Holmesova a Watsonova domáca, a Sherlockov brat Mycroft (Mark Gatiss).

 Obsadenie 
PostavaHerecSéria123Špeciál4Hlavné postavy Sherlock Holmes Benedict Cumberbatch Hlavná John Watson Martin Freeman Hlavná Greg Lestrade Rupert Graves Hlavná Pani Hudsonová Una Stubbs Hlavná Mycroft Holmes Mark Gatiss Vedľajšia Hlavná Molly Hooperová Louise Brealey Vedľajšia Hlavná Jim Moriarty Andrew Scott Hosť Hlavná Vedľajšia Hosť Mary Morstanová Amanda Abbington  HlavnáVedľajšie postavy Sally Donnovanová Vinette Robinson Vedľajšia Hosť  Sarah Sawyerová Zoe Telford Vedľajšia  Philip Anderson Jonathan Aris Hosť Vedľajšia Hosť  Ella Tanya Moodie Hosť  Hosť Anthea Lisa McAllister Hosť  Hosť  Mike Stamford David Nellist Hosť  Hosť  D.I. Dimmock Paul Chequer Hosť  Hosť Irene Adlerová Lara Pulver  Hosť  Janine Hawkinsová Yasmine Akram  Vedľajšia Hosť  Charles Augustus Magnussen Lars Mikkelsen  Vedľajšia  Pani Holmesová Wanda Ventham  Vedľajšia  Hosť Pán Holmes Timothy Carlton  Vedľajšia  Hosť Tom Ed Birch  Vedľajšia  Billy Adam Greaves-Neal  Hosť  Lady Smallwoodová Lindsay Duncan  Hosť  Vedľajšia Bill Wiggins Tom Brooke  Hosť  Vedľajšia Sir Edwin Simon Kunz  Hosť  Hosť Culverton Smith Toby Jones  Vedľajšia Eurus Holmesová Sian Brooke  Vedľajšia

 Série a časti 
 Séria Časti Pôvodne vysielané Premiéra série  Finále série  Premiéra série  Finále série  Stanica  Stanica  1 3 25. júl 2010 8. august 2010 2. január 2013 16. január 2013 BBC One Jednotka 2 3 1. január 2012 15. január 2012 23. január 2013 6. február 2013 3 3 1. január 2014 12. január 2014 6. marec 2014 20. marec 2014Špeciál1. január 201626. december 2016 Dvojka 4 3 1. január 2017 15. január 2017 1. január 2017 15. január 2017

 1. séria (2010) 
№#NázovNázovRéžiaScenárPremiéraPremiéra

 2. séria (2012) 
№#NázovNázovRéžiaScenárPremiéraPremiéra

 3. séria (2014) 
№#NázovNázovRéžiaScenárPremiéraPremiéra

 Špeciál (2016) 
№NázovNázovRéžiaScenárPremiéraPremiéra

 4. séria (2017) 
№#NázovNázovRéžiaScenárPremiéra / 

 Budúcnosť 
V januári 2014 Moffat potvrdil, že so spolutvorcom Gatissom začali plánovať aj piatu sériu, avšak v čase vysielania štvrtej série v januári 2017 ešte neboli rozhodnutí, či ju nakrútia. Cumberbatch a Moffat vyjadrili záujem pokračovať niekedy v budúcnosti, no zatiaľ bez konkrétnych plánov. Gatiss sa vyjadril, že kvôli časovej vyťaženosti Cumberbatcha a Freemana, je potenciálna piata séria v nedohľadne.

 Inšpirácia 
Seriál čerpá z mnohých Doylových príbehov, ktoré sú uvedené v tabuľke nižšie.
 Časť Názov časti Založené na 1 Štúdia v ružovom Štúdia v červenom 2 Slepý bankár Tancujúce figúrky, Údolie strachu 3 Veľká hra Bruce-Partingtonove plány, Päť pomarančových jadierok 4 Škandál v Belgravii Škandál v Čechách 5 Psy baskervillské Pes baskervillský 6 Reichenbašský pád Posledný problém 7 Prázdne máry Prázdny dom 8 Znamenie troch Podpis štyroch 9 Posledná prísaha Posledná poklona 10 Ohavná nevesta Musgraveský rituál 11 Šesť Thatcheriek Šesť Napoloeonov 12 Klamár detektív Umierajúci detektív 13 Konečný problém Posledný problém

 Nakrúcanie 
Prvú časť "A Study in Pink" (Štúdia v ružovom) pôvodne režírovala Coky Giedroyc a bola to 60-minútová časť, ktorú plánovalo BBC odvysielať ešte v roku 2009. V BBC však rozhodli vyrobiť nanovo tri 90-minútové časti, ktoré boli nakrútené v opačnom poradí, než v akom boli nakoniec odvysielané kvôli Moffatovej práci na seriáli Doctor Who. Nakrúcanie prvej série začalo v januári 2010. 10. augusta 2010 bola potvrdená druhá séria, ktorá sa pôvodne mala začať vysielať ešte v roku 2011, no bola posunutá na január 2012. Po odvysielaní poslednej časti druhej série oznámili Moffat s Gatissom na Twitteri, že seriál bude pokračovať aj treťou sériou. Tretiu sériu začali nakrúcať v marci 2013 a odvysielaná bola presne dva roky po druhej sérii, v januári 2014. 2. júla 2014 bolo oznámené, že medzi treťou a štvrtou sériou bude nakrútená špeciálna časť. Špeciál "The Abominable Bride" (Ohavná nevesta) sa nakrúcal od 5. januára do 10. februára 2015 a bol odvysielaný 1. januára 2016. Štvrtá séria sa nakrúcala od 4. apríla do 5. augusta 2016 a začala sa vysielať už tradične 1. januára 2017.

 Referencie 

 Iné projekty 

Kategória:Sherlock Holmes
Kategória:Britské kriminálne televízne seriály
Kategória:Televízne seriály z roku 2010
Kategória:Televízne seriály BBC